**KLAIPĖDOS MIESTO SAVIVALDYBĖS**

**KŪNO KULTŪROS IR SPORTO PLĖTROS PROGRAMOS (NR. 11) APRAŠYMAS**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Biudžetiniai metai | | | 2022-ieji metai | | | | | | | | |
| Asignavimų valdytojas | | | Savivaldybės administracija | | | | | | | | |
| Programos pavadinimas | | | **Kūno kultūros ir sporto plėtros programa** | | | | Kodas | | | | **11** |
| **Ilgalaikis prioritetas**  **(pagal KSP)** | | | Socialinės įtraukties didinimas, įgalinant bendruomeniškumą ir stiprinant vietos savivaldą | | | | **Kodas** | | | | **II** |
| **Šia programa įgyvendinamas savivaldybės strateginis tikslas** | | | Užtikrinti gyventojams aukštą švietimo, kultūros, socialinių, sporto ir sveikatos apsaugos paslaugų kokybę ir prieinamumą | | | | Kodas | | | | **03** |
| **Programos tikslas** | | Sudaryti sąlygas ugdyti sveiką ir fiziškai aktyvią miesto bendruomenę, profesionaliai atrinkti ir ugdyti talentingus olimpinės pamainos sportininkus | | | | | **Kodas** | | | **01** | |
| **Tikslo įgyvendinimo aprašymas:**  Įgyvendinant šį tikslą miesto gyventojai bus skatinami užsiimti įvairiomis kūno kultūros formomis ir sportine veikla, bus tobulinama sportui perspektyvaus jaunimo atrankos ir ruošimo sistema, sudaromos sąlygos siekti didelio sportinio meistriškumo, didinamas kūno kultūros ir sporto paslaugų prieinamumas miesto gyventojams, statant ir modernizuojant sporto bazes.  **01 uždavinys. Pritraukti didesnį dalyvių skaičių, užtikrinant sporto renginių organizavimo kokybę.**  Įgyvendinant uždavinį bus vykdomos šios priemonės:  *Prestižinių, tarptautinių ir nacionalinių sporto renginių pritraukimas ir organizavimas.* 2022 m. Klaipėdoje planuojama organizuoti tris renginius, vieną iš jų – nacionalinio lygio ir du tarptautinius renginius. 2022 m. Lietuvoje skelbiami Lietuvos krepšinio metais, ir Lietuvos krepšinio federacijos iniciatyva planuojama įgyvendinti Lietuvos krepšinio šimtmečio programą, sujungiant didžiuosius Lietuvos miestus. Klaipėdos miesto savivaldybės (toliau – Savivaldybė) administracija pritarė Lietuvos krepšinio federacijos iniciatyvoms ir planuoja kartu su Klaipėdos miesto krepšinio sporto bendruomene prisidėti prie Lietuvos krepšinio šimtmečio programos įgyvendinimo, paruošiant įvairių renginių ciklą Klaipėdoje. 2022 m. pavasarį pirmą kartą Klaipėdoje planuojama organizuoti tarptautinį renginį, t. y. pasaulio jaunimo 10 šokių ir pasaulio jaunimo iki 21 m. standartinių šokių čempionatus. Abiejų amžiaus grupių čempionatai vyks vienu metu, planuojama pritraukti per 90 porų iš įvairių valstybių. Taip pat Lietuvai patikėta unikali galimybė 2022 m. vasarą organizuoti naujo formato pasaulio paplūdimio tinklinio renginį *„Beach Volleyball Pro tour“*. Numatoma, kad Klaipėdoje suorganizuotas minėto turo etapas atvers galimybes organizuoti ir aukštesnio lygio pasaulio čempionatus. Planuojama, kad pasaulio paplūdimio tinklinio turas truks 4–6 dienas ir pritrauks per 30 komandų iš įvairių pasaulio valstybių. Numatoma renginio vieta – Jono kalnelis.  *Miestą reprezentuojančių komandų, miestą garsinančių individualių sporto šakų sportininkų ir trenerių pagerbimas*. Klaipėdos miesto sportininkai ir komandos nuolat užima prizines vietas Europos, pasaulio čempionatuose ir kituose aukšto lygio turnyruose. Siekiant šias pergales pažymėti, individualių sporto šakų sportininkai, komandos, jų treneriai yra pagerbiami jiems įteikiant dovanas su miesto atributika, gėlių. Per metus planuojama suorganizuoti ne mažiau kaip 22 pagerbimo ceremonijas. Taip pat Klaipėdos mieste vyksta daug nacionalinių, tarptautinių, reprezentacinių sporto renginių, kuriems reikalingos įvairios viešinimo priemonės, dovanos, kurios įteikiamos garbingiems svečiams ir dalyviams.  *Neatlygintinai suteiktų sporto bazių paslaugų kompensavimas.* BĮ Klaipėdos miesto sporto bazių valdymo centro paslaugos teikiamos pagal patvirtintą Kainos dydžio nustatymo metodiką. Įstaiga administruoja daugiausiai sporto bazių ir, naudodamasi įdiegta centralizuota sporto bazių užimtumo tinklelio koordinavimo sistema, teikia sporto bazių paslaugas fiziniams bei juridiniams asmenims. Planuojama, kad sporto bazėse neatlygintinai bus suteikiama ne daugiau kaip 1300 val. per metus sporto renginiams organizuoti, kurie nacionaliniu bei tarptautiniu mastu reprezentuoja Klaipėdos miestą. Šie sporto renginiai yra nemokami. Sprendimą dėl neatlygintinų sporto bazių suteikimo priėmė Savivaldybės administracijos direktoriaus įsakymu sudaryta komisija. BĮ Klaipėdos miesto sporto bazių valdymo centro teikiamų neatlygintinų paslaugų negautos pajamos bus dengiamos iš Savivaldybės biudžeto lėšų.  *Miesto bendruomenei aktualių sporto renginių, švenčių organizavimas.* Siekiant padidinti sporto prieinamumą, skatinti visų socialinių grupių gyventojus aktyviai leisti laisvalaikį, padidinti aktyviai sportuojančiųjų skaičių, į fizinio aktyvumo veiklas įtraukti kuo didesnę bendruomenės dalį, toliau bus organizuojami sporto renginiai, festivaliai, kurie sulaukia didelio dalyvaujančių skaičiaus ir bendruomenės susidomėjimo. 2022 m. planuojama suorganizuoti jau tradiciniu tapusį Vandens ir netradicinių sporto šakų sporto renginį. 2022 m. Klaipėda švenčia 770-ąjį jubiliejų, tad jam paminėti planuojama suorganizuoti naują miesto bendruomenei skirtą renginį – Klaipėdos miesto sporto festivalį, kuris, tikėtina, ateityje taps tradiciniu ir didžiąja dalimi visas mieste plėtojamas sporto šakas sujungiančiu renginiu.  **02 uždavinys. Sudaryti sąlygas sportuoti visų amžiaus grupių miestiečiams, įgyvendinant sveikos gyvensenos ir fizinio aktyvumo programas.**  Įgyvendinant šį uždavinį bus skatinamas vaikų, jaunimo ir suaugusiųjų fizinis aktyvumas, siekiama pritraukti kuo daugiau miesto gyventojų į organizuotas sporto pratybas, vykdomi talentingų jaunų sportininkų atrankos ir ugdymo projektai. Sporto mokymo įstaigose sistemingai sportuoja apie 3000 sportininkų, Savivaldybės (kontroliuojamose) sporto viešosiose įstaigose – apie 900 sportininkų. Bus siekiama užtikrinti ugdymo kokybę įgyvendinant sportinio ugdymo krypties programas, nuosekliai didinti pratybų, krūvių ir sporto varžybų mastą, vykdyti vaikų, jaunimo ir suaugusių sportininkų optimalų bendrąjį ir specialųjį fizinį rengimą, orientavimą į vieną ar kitą sporto šaką, įgyvendinti neįgaliųjų integracijos per kūno kultūrą ir sportą programas. Visose biudžetinėse sporto mokymo įstaigose bus sudarytos sąlygos ugdytis aukšto sportinio meistriškumo sportininkams, kurie yra sulaukę 19 ir daugiau metų. Minėti sportininkai turės atitikti Savivaldybės tarybos nustatytus atrankos kriterijus.  Įgyvendinant uždavinį bus vykdomos šios priemonės:  *Sąlygų ugdytis biudžetinėse sporto įstaigose sudarymas.*  *Biudžetinės įstaigos Klaipėdos „Viesulo“ sporto centro veiklos organizavimas.* Įstaiga įgyvendina neformaliojo ir formalųjį švietimą papildančias sportinio ugdymo programas 9 sporto šakose: gimnastikos, tinklinio, rankinio, sunkiosios atletikos, dviračių sporto, dziudo, graikų-romėnų imtynių, laisvųjų imtynių, bokso. Nuo 2019 m. rugsėjo atidarytos 3 neįgaliųjų vaikų grupės (1 grupė su intelekto negalia sportinės gimnastikos šakoje, 1 grupė su intelekto negalia meninės gimnastikos šakoje ir 1 grupė su klausos sutrikimais badmintono sporto šakoje). Planuojama, kad sporto užsiėmimus lankys apie 900 sportininkų. Įstaigoje taip pat rengiami aukšto sportinio meistriškumo sportininkai. Planuojama, kad aukšto meistriškumo sportininkų bus 41. Augant meistriškumui, sportinio ir aukšto meistriškumo grupių skaičius didėja.  *Biudžetinės įstaigos Klaipėdos „Gintaro“ sporto centro veiklos organizavimas.* Įstaiga įgyvendina neformaliojo ir formalųjį švietimą papildančias sportinio ugdymo programas plaukimo ir plaukimo su pelekais sporto šakose. Dalis treniruočių yra vykdoma naujajame Klaipėdos 50 m baseine, taip sudaromos geresnės sąlygos efektyvesnių treniruočių organizavimui bei sportininkų atrankai vykdyti. Siekiama, kad šiame baseine kartu su Lietuvos plaukimo federacija būtų pritrauktos ir organizuotos aukšto sportinio meistriškumo varžybos, mokomosios treniruočių stovyklos bei kiti sporto renginiai. Įstaigoje siekiama skatinti vaikų aktyvią fizinę veiklą, jų saviraišką per sportą, rengti aukšto sportinio meistriškumo sportininkus, gebančius atstovauti miestui šalies čempionatuose, Europos čempionatuose ir kitose tarptautinėse plaukimo ir plaukimo su pelekais varžybose.  Įstaigoje nuo 2019 m. veikia 2 neįgalių vaikų grupės, 2020 m. atidaryta dar 1 grupė, visi vaikai yra su intelekto negalia, užsiėmimai vykdomi ir baseine, ir baseino sporto salėje. Planuojama, kad vidutiniškai 2022 m. užsiėmimus lankys apie 20 vaikų su negalia ir apie 517 sportininkų. Taip pat įstaiga įgyvendins antrųjų klasių mokinių mokymo plaukti programą, planuojama, kad programoje dalyvaus apie 1900 vaikų.  *Biudžetinės įstaigos Klaipėdos Vlado Knašiaus krepšinio mokyklos veiklos organizavimas.* Įstaiga įgyvendina neformaliojo švietimo ir formalųjį švietimą papildančias sportinio ugdymo programas krepšinio sporto šakoje. Mokomosiose grupėse krepšinio žaidimo bus mokoma apie 600 sportininkų. Krepšinio mokykloje sukurta efektyvi vaikų, jaunučių, jaunių sportininkų rengimo sistema. Įtraukiant daugiau moksleivių į sportinę veiklą, bus siekiama didinti krepšinio masiškumą mieste, bus užtikrintas komandų dalyvavimas ne tik Lietuvos, bet ir tarptautiniuose turnyruose, kitose įvairaus rango varžybose. Užsimezgus bendradarbiavimui yra atnaujinama krepšinio piramidė tarp V. Knašiaus krepšinio mokyklos, Klaipėdos krepšinio komandos „Nafta-Uni-Laivitė“ ir Klaipėdos krepšinio komandos „Neptūnas“ (LKL), kuri sudarytų baigusiam krepšinio mokyklą jaunimui laipsnišką, betarpį sportinio meistriškumo kilimą aukštyn. Bendradarbiavimas su aukšto meistriškumo klubais padės lengviau įgyvendinti trečiąjį Klaipėdos miesto sporto reformos etapą, t. y. tobulinti sportininkų rengimo sistemą.  Nuo 2019 m. rugsėjo mėn. atidaryta ir neįgalių vaikų grupė su intelekto ir judėjimo negaliomis, siekiant neįgalius vaikus integruoti tarp sveikų vaikų ir jiems sudaryti sąlygas pažinti krepšinio sporto šaką. Vidutiniškai sportuojančiųjų neįgalių vaikų skaičius – 8.  *Biudžetinės įstaigos Klaipėdos miesto lengvosios atletikos mokyklos veiklos organizavimas.* Mokyklos tikslas – populiarinti lengvosios atletikos sporto šaką, įtraukti į sportinę veiklą kuo daugiau Klaipėdos miesto vaikų, užtikrinti kokybišką sportinio ugdymo programos įgyvendinimą, atsižvelgiant į ugdytinių individualius gebėjimus ir poreikius, sudaryti sąlygas siekti aukštų sportinių rezultatų lengvosios atletikos sporto šakoje ir deramai atstovauti miesto bei Lietuvos Respublikos rinktinėms įvairaus masto varžybose. Įstaiga įgyvendina neformaliojo švietimo ir formalųjį švietimą papildančias sportinio ugdymo programas lengvosios atletikos sporto šakoje. Planuojama, kad 2022 m. įstaigoje ugdysis apie 360 sportininkų. Nuo 2018 m. sausio 1 d. įstaigai buvo perduotos naujos funkcijos – kartu su miesto sporto nevyriausybinėmis organizacijomis, miesto sporto mokymo įstaigomis, formaliojo ugdymo įstaigomis ir kitų sutarčių pagrindu organizuoti kūno kultūros ir sporto renginius; užtikrinti metodinio kabineto veiklą: rengti parodas, edukacinius projektus, organizuoti trenerių ir vadybininkų konferencijas, seminarus, kvalifikacijos kėlimo kursus, pasižymėjusių sportininkų (komandų) pagerbimo ceremonijas; organizuoti sporto ir sveikatingumo renginius bendrojo ugdymo įstaigų mokiniams: mokinių žaidynes, olimpiadas, proginius renginius, vasaros poilsio ir sveikatingumo stovyklas, renginius vaikams su negalia ir kt. Nuo 2019 m. įsteigtos 2 neįgalių vaikų grupės, vidutiniškai užsiėmimus lankančių neįgalių vaikų skaičius – 12.  *Biudžetinės įstaigos Klaipėdos miesto sporto bazių valdymo centro veiklos organizavimas.* BĮ Klaipėdos sporto bazių valdymo centras – specializuota sporto bazių valdymo įstaiga, kuri valdo ir prižiūri priskirtas sporto bazes (Sporto rūmus su aikštynais Dariaus ir Girėno g. 10, sporto sveikatingumo bazę Smiltynės g. 13, sportinių žaidimų salę Taikos pr. 61A, Sportininkų namus S. Daukanto g. 24, centrinį stadioną Sportininkų g. 46, Poilsio parko aikštyną, dviračių sporto treką Kretingos g. 38, specializuotą imtynių salę Kretingos g. 23, sportinės gimnastikos salę Debreceno g. 48, sunkiosios atletikos salę Debreceno g. 41, meninės gimnastikos salę Naikupės g. 25A, futbolo kompleksą Paryžiaus Komunos g. 16A), paruošia jas sporto renginiams, užtikrina stacionarių įrenginių, esančių bazėse, paruošimą. Įstaiga dirba su centralizuota sporto bazių užimtumo tinklelio koordinavimo sistema, kuri padeda greitai ir operatyviai suteikti techninę ir organizacinę pagalbą sporto organizacijoms, vykdančioms sporto renginius viešosiose miesto erdvėse. Įstaiga planuoja per metus aptarnauti apie 300 sporto renginių, akcijų, sporto festivalių (planuojamas dalyvių skaičius – apie 35 000). Centras nuolat siekia didesnio kokybinio efekto: sistemingos bazių priežiūros (sukurtos kvalifikuotos mobilios darbo grupės); galimybės greičiau ir iš vieno šaltinio gauti informaciją apie teikiamas paslaugas (bazių tinklelio valdymas, sporto bazių nuomos, apgyvendinimo paslaugos); galimybės organizuotai vykdyti sudėtingesnius uždavinius (pvz., parengti vienu metu kelias sporto bazes keliems renginiams, kartu suteikti ir apgyvendinimo paslaugas); koncentruoto, vienodo ir lengvai suprantamo teikiamų paslaugų iš vieno šaltinio, pagerėjusio aptarnavimo dėl standartizuoto paslaugų teikimo modelio. Naudojant bendrą sporto bazių valdymo ir kontrolės sistemą, nuolat siekiama maksimalaus skaidrumo objektų valdyme, teikiamų paslaugų kokybės ir įvairovės, klaidų sumažėjimo ir informacijos dubliavimo tikimybės. Įstaigai yra perduoti naujai įrengti specializuoti sporto stadionai (aikštynai) – „Pajūrio“, Prano Mašioto, „Verdenės“ bei „Versmės“ progimnazijų sporto aikštynai. Taip pat įstaigai naujai perduoti valdyti ir prižiūrėti sporto įrenginiai, esantys Ąžuolų giraitėje, Gedminų g. take, Jono kalnelyje, Sąjūdžio parke. Naujai perduotiems sporto įrenginiams įstaiga planuoja įsigyti darbui reikalingą įrangą bei inventorių.  *Sporto bazių paslaugų teikimas sporto renginiams vykdyti.* Savivaldybės tarybos 2021 m. liepos 22 d. sprendimu Nr. T2-174 nuspręsta, kad nuo 2021 m. rugpjūčio 1 d.sportobazių paslaugos teikiamos visiems vienodomis sąlygomis, nepriklausomai nuo sporto organizacijos teisinės formos. Taip pat numatyti aiškūs kriterijai juridiniams asmenims, suteikiantiems teisę į pirmumą gauti sporto bazių paslaugas: 1) sporto organizacijoms, kurių plėtojama sporto šaka atitinka sporto bazės pritaikymą ir turimą įrangą sportinei veiklai vykdyti; 2) sporto šakų aukščiausiųjų lygų suaugusiųjų komandoms, reprezentuojančioms Klaipėdos miestą; 3) sporto šakų aukšto meistriškumo komandoms, atstovaujančioms Klaipėdos miestui Lietuvos čempionatuose; 4) sporto organizacijoms, išlaikomoms ar gaunančioms finansavimą iš miesto biudžeto; 5) didžiausią sportuojančiųjų skaičių turinčioms sporto organizacijoms (taikoma sporto organizacijoms, plėtojančioms tą pačią sporto šaką). Sporto organizacijos, siekiančios gauti sporto bazių paslaugas, atsakingiau planuos savo užsiėmimų laiką ir tai užtikrins efektyvesnį laisvų valandų paskirstymą sporto bazėse bei padidins jų užimtumą.  Už visas sporto bazių teikiamas paslaugas mokama pagal Savivaldybės tarybos patvirtintus įkainius, kurie nustatomi taip, kad būtų padengtos visos būtinosios su paslaugos teikimu susijusios pagrįstos sąnaudos.  *Sportinės veiklos programų dalinis finansavimas.* Savivaldybės taryba 2021 m. rugsėjo 30 d. sprendimu Nr. T2-220 patvirtino patobulintą Sporto projektų finansavimo iš Klaipėdos miesto savivaldybės biudžeto tvarkos aprašą, Sporto projektų vertinimo ekspertų atrankos aprašą ir Sporto projektų vertinimo ekspertų darbo reglamentą. Pagrindiniai pokyčiai:atsisakyta popierinių paraiškų; sumažinta projektų vykdytojų administracinė našta: sąmata prie sutarties keičiama tik tuo atveju, jei skirtumas tarp planuotų ir faktiškai panaudotų lėšų pagal atskirą išlaidų straipsnį neviršija 30 procentų (buvo 20 procentų); siekiant stiprinti projektų kokybę ir suteikti galimybę geriausiems projektams gauti didesnį finansavimą, įtvirtinta nuostata, kad pareiškėjas gali teikti paraišką į vieną kvietime paskelbtą sporto programą ir vieną paraišką į sporto sritį (ankščiau paraiškų kiekis nebuvo ribojamas); siekiant pritraukti daugiau ekspertų vertinti sporto projekto paraiškas ir padidinti ekspertų duomenų bazę, mažinami reikalavimai ekspertams, buvo nustatytas pereinamasis balas 4 (vietoje anksčiau buvusio 6).  Pagal patvirtintą Tvarkos aprašą bus finansuotinos trejų metų programos:  - buriavimo, irklavimo, baidarių ir kanojų irklavimo sporto šakų (tikslas – skatinti šių sporto šakų plėtrą);  - reprezentacinių Klaipėdos miesto sporto komandų dalinio finansavimo (tikslas – skatinti miesto komandinių žaidimų sporto šakų atstovus, žaidžiančius Lietuvos aukščiausiosiose lygose, siekti kokybinių ir kiekybinių sporto rezultatų);  - sportuojančio vaiko ugdymo (tikslas – per sportą ir kūno kultūrą skatinti vaikų ir jaunimo saviraišką, užtikrinti jų užimtumą, didinti motyvaciją užsiimti aktyvia fizine veikla, skatinti juos sistemingai mankštintis, ugdyti vaiko gyvenimo įgūdžius, asmenines, socialines ir kitas bendrąsias kompetencijas panaudojant sportą kaip priemonę);  - Klaipėdos miesto sporto šakų federacijų sportinės veiklos (tikslas – plėtoti atstovaujamos sporto šakos plėtrą Klaipėdos mieste, atstovauti federacijos narių interesams, rengti ir įgyvendinti įvairias tos sporto šakos populiarinimo priemones;  - futbolo sporto šakos motyvuojančios sporto krepšelio (tikslas – tobulinti futbolo sporto šakos sportininkų rengimo ir finansavimo sistemą, pastebėti talentingus sportininkus, juos profesionaliai rengti ir sudaryti tinkamas sąlygas, kad jie galėtų deramai atstovauti miestui ir šaliai svarbiausiuose šalies ir tarptautiniuose sporto renginiuose, prisidėtų prie pozityvaus miesto ir šalies įvaizdžio formavimo.  Savivaldybės biudžeto lėšomis numatyta iš dalies finansuoti šias veiklas:  - Klaipėdos miesto „Sportas visiems“ renginius;  - Klaipėdos miesto tradicinius tarptautinius sporto renginius;  - miesto jachtų su jaunųjų buriuotojų įgulomis dalyvavimo tarptautinėse regatose;  - aukšto meistriškumo sportininkų, sulaukusių 19 ir daugiau metų, pasirengimą ir dalyvavimą oficialiose tarptautinėse varžybose.  *Neįgaliųjų fizinio aktyvumo ir sporto dalinis finansavimas.* 2020 m. pasibaigė Neįgaliųjų socialinės integracijos per kūno kultūrą ir sportą programos projektų finansavimas, kurį koordinavo Neįgaliųjų reikalų departamentas prie Socialinės apsaugos ir darbo ministerijos. Siekiant neįgaliųjų socialinės integracijos per kūno kultūrą ir sportą veiklų tęstinumo, Savivaldybės tarybos 2021 m. kovo 25 d. sprendimu Nr. T2-76 „Dėl Neįgaliųjų sporto projektų finansavimo iš Klaipėdos miesto savivaldybės biudžeto tvarkos aprašo patvirtinimo“ Klaipėdos miesto neįgaliųjų sporto organizacijų projektams buvo numatytas finansavimas trejiems metams iš Savivaldybės biudžeto. 2021 m. konkurso būdu 5 neįgaliųjų organizacijoms skirta 42,0 tūkst. Eur, veiklose dalyvavo 174 Klaipėdos miesto žmonės su negalia.  2022 m. Klaipėdos miesto neįgaliųjų sporto organizacijų projektams numatyta skirti 50,4 tūkst. Eur. Planuojama, kad programoje dalyvaus ne mažiau nei 6 neįgaliųjų organizacijos, kurių veiklose dalyvaus ne mažiau nei 180 žmonių su negalia.  *Sporto projektų vertinimo paslaugų pirkimas.* Savivaldybės taryba 2021 m. rugsėjo 30 d. sprendimu Nr. T2-220 patvirtino patobulintą Sporto projektų finansavimo iš Klaipėdos miesto savivaldybės biudžeto tvarkos aprašą, Sporto projektų vertinimo ekspertų atrankos aprašą ir Sporto projektų vertinimo ekspertų darbo reglamentą. Siekiant pritraukti daugiau ekspertų vertinti sporto projektų paraiškas ir padidinti ekspertų duomenų bazę, buvo sumažinti reikalavimai ekspertams, nustatomas pereinamasis balas 4, vietoj anksčiau buvusio 6. Ekspertų atranka atliekama viešojo konkurso būdu, vadovaujantis sporto sričių įvairovės principu.  Pagal naujai parengtą Tvarkos aprašą ekspertai vertins sričių projektus („Sportas visiems“ renginių, Tradicinių tarptautinių sporto renginių, Miesto jachtų su jaunųjų buriuotojų įgulomis dalyvavimo tarptautinėse regatose, Aukšto meistriškumo sportininkų, sulaukusių 19 ir daugiau metų, pasirengimas ir dalyvavimas oficialiose tarptautinėse varžybose) ir programų (Buriavimo, irklavimo, baidarių ir kanojų irklavimo sporto šakų, Aukšto sportinio meistriškumo klubų sportinės veiklos, Sportuojančio vaiko ugdymo, Futbolo sporto šakos motyvuojančio sporto krepšelio, Federacijų sportinės veiklos) projektus. Numatoma, kad vieną sričių projektų paraišką vertins 3, o vieną programų projekto paraišką – 5 ekspertai.  *Paslaugų miesto bendruomenei teikimas Klaipėdos miesto daugiafunkciame sveikatingumo centre.* 2018 m. buvo atidarytas Klaipėdos miesto daugiafunkcis sveikatingumo centras, kuriame pagal Koncesijos sutartį Savivaldybė įsipareigojo pirkti baseino paslaugas numatytoms naudotojų grupėms nustatytomis sąlygomis. Savivaldybės taryba 2018 m. liepos 26 d. sprendimu Nr. T2-169 „Dėl leidimo nemokamai naudotis Klaipėdos miesto daugiafunkcio sveikatingumo centro paslaugomis senjorams, neįgaliesiems, sportininkams ir plaukimo veteranų rinktinei“ pritarė šių asmenų grupių leidimui nemokamai naudotis sveikatingumo centro paslaugomis, juos atrenkant vadovaujantis Savivaldybės administracijos direktoriaus 2018 m. rugpjūčio 23 d. įsakymu Nr. AD1‑2049 „Dėl Klaipėdos miesto senjorų, neįgaliųjų, sportininkų ir plaukimo veteranų rinktinės naudojimosi Klaipėdos miesto daugiafunkcio sveikatingumo centro paslaugomis tvarkos aprašo patvirtinimo“ (aktuali redakcija 2020 m. rugsėjo 16 d. Nr. AD1-993).  *Klaipėdos miesto antrųjų klasių mokinių mokymas plaukti.* Klaipėdos miesto antrųjų klasių mokinių mokymas plaukti pradėtas vykdyti nuo 2016 m. ir vykdomas kasmet. Mokinių grupės yra formuojamos iki 13 asmenų. Kiekvienam mokiniui skiriama po 32 akademines valandas. Pagal pradinio ugdymo programos bendruosius ugdymo planus mokiniams 1 kartą per savaitę skiriama viena kūno kultūros pamoka mokinių mokymui plaukti. Yra užtikrinamos mokinių atvežimo į baseiną ir parvežimo atgal į mokymo įstaigą saugios sąlygos, kad mokiniai nevėluodami dalyvautų plaukimo pamokose ir po jų vykstančiose pamokose mokykloje. Mokymas plaukti skirstomas į srautus ir organizuojamas etapais. 2022 m. planuojama apmokyti plaukti apie 2000 antrųjų klasių mokinių.  *Motyvuojančios sporto sistemos (fizinio aktyvumo ir aukšto sportinio meistriškumo) modelio įgyvendinimas.* Motyvuojančios sporto sistemos tikslas – plėtoti ir tobulinti sporto šakų sportininkų rengimo ir finansavimo sistemą, pastebėti talentingus sportininkus, juos profesionaliai rengti ir sudaryti tinkamas sąlygas, kad jie galėtų deramai atstovauti miestui ir šaliai svarbiausiuose šalies ir tarptautiniuose sporto renginiuose, prisidėtų prie pozityvaus miesto ir šalies įvaizdžio formavimo. Motyvuojančios sporto sistemos finansavimo dalyviai– vaikai ir jaunimas, besimokantys Savivaldybėje pagal bendrojo ugdymo programas ir sportuojantys sporto organizacijose pagal fizinio aktyvumo ar sporto programas. Minėtam tikslui pasiekti vienas iš planuojamų uždavinių – Klaipėdos miesto sportuojančiųjų vaikų kontrolės ir apskaitos sistemos įdiegimas. Ši sistema padės įgyvendinti skaidrumo principą ir užtikrinti sportuojančių vaikų apskaitą ir kontrolę. Planuojama, kad informacinė sistema bus įdiegta 2022 m.  *VšĮ Klaipėdos krašto buriavimo sporto mokyklos „Žiemys“ dalininko kapitalo didinimas.* 2022 m. VšĮ Klaipėdos krašto buriavimo sporto mokyklai „Žiemys“ numatoma skirti Savivaldybės biudžeto lėšų transporto paslaugų pirkimui.  **03 uždavinys. Įrengti naujas ir modernizuoti esamas sporto bazes, užtikrinti įstaigų ūkinį aptarnavimą.**  Įgyvendinant uždavinį bus vykdomos šios priemonės:  *Irklavimo bazės (Gluosnių skg. 8) dalinio kapitalo didinimas.* Po 2020 m. atliktos Klaipėdos irklavimo centro bazės rekonstrukcijos 2023 m. planuojama įrengti krepšinio aikštelės dangą ir įsigyti du konteinerius: sargui-prižiūrėtojui, išleidžiant sportininkus į užsiėmimus upėje ir sutinkant iš jų, bei baidarių ir kanojų irklų sandėliavimui.  *Sporto infrastruktūros objektų modernizavimas ir plėtra.*  *Dengto futbolo maniežo statyba.* Atsižvelgiant į futbolo sporto šakos infrastruktūros plėtros poreikius, Baltijos prospekte šalia Baltijos gimnazijos iki 2024 m. planuojama pastatyti stacionarų futbolo maniežą, kuris atitiktų bent minimalius LFF A lygos varžybų vykdymui keliamus reikalavimus: aikštės dydis – 105 m x 68 m; sėdimų vietų žiūrovams – 1500 vietų (UEFA ir A lygos varžyboms). 2022 m. numatoma techninio projekto parengimo pradžia.  *Naujos sporto salės statyba.* Projektu planuojama pastatyti šiuolaikišką A+ pastato energinės klasės sporto salę, pritaikytą įvairioms sporto šakomis: krepšiniui, tinkliniui, rankiniui, salės futbolui ir kt. komandinio sporto šakoms bei meninei, sportinei gimnastikai ir badmintonui. Planuojama, kad sporto salė talpins 400–800 žiūrovų. Rangos darbus numatoma pradėti vykdyti 2023 m.  *Klaipėdos sunkiosios atletikos centro statyba.* Projektu planuojamapastatytisunkiosios atletikos centro pastatą, kurio dydis – apie 1625,9 m2. Centre planuojama įrengti atskiras vyrų ir moterų sunkumų kilnojimo sales bei persirengimo kambarius, treniruoklių salę, administracines patalpas, trenerių kambarius, dopingo patalpas, konferencijų salę, kineziterapijos ir fizioterapijos kabinetus bei pagalbines patalpas. Rangos darbai numatomi 2023–2024 m.  *BĮ Klaipėdos lengvosios atletikos mokyklos pastato (maniežo) renovacija.* Projektu planuojama įgyvendinti BĮ Klaipėdos lengvosios atletikos mokyklos pastato energinį efektyvumą didinančias priemones: atlikti išorinių sienų šiltinimą, siūlių sandarinimą, cokolio antžeminės ir požeminės dalies šiltinimą, stogo šiltinimą, pastato šildymo, vėdinimo bei karšto vandens sistemų atnaujinimą ir modernizavimą. Taip pat numatoma pastatą pritaikyti žmonių su negalia poreikiams, įrengti langus administracijos ir mokymo patalpose, įrengti patalpų ventiliaciją, pakeisti šaligatvių ir automobilių aikštelės dangą. 2024 m. planuojama parengti darbų techninį projektą.  *Sporto infrastruktūros objektų einamasis remontas, techninis ir ūkinis aptarnavimas.*  *BĮ Klaipėdos miesto sporto bazių valdymo centro pastatų patalpų ir įrenginių atnaujinimo darbai.* 2022 m. planuojama atlikti dirbtinės dangos aikštės Sportininkų g. 46 apšvietimo lempų keitimo darbus, vykdyti stadionų ir aikščių dangos (dirbtinės ir žolės) priežiūrą Centriniame stadione (Sportininkų g. 46), „Pajūrio“, Prano Mašioto, „Verdenės“ ir „Versmės“ progimnazijų aikštynuose bei Futbolo mokykloje, vykdyti sporto įrenginių, esančių naujai priskirtuose Ąžuolų giraitės, Gedminų g. tako ir Jono kalnelio parkuose, priežiūrą. Planuojama atlikti specializuotos gimnastikos salės, esančios Debreceno g. 48, stogo remonto darbus, įsigyti dujinį katilą karšto vandens paruošimui Sportininkų g. 46 ir kt.  *BĮ Klaipėdos „Gintaro“ sporto centro pastato patalpų atnaujinimo darbai.* 2022 m. įstaigoje planuojama atlikti dalinį vamzdynų remontą, vėlesniais metais – baseino langų keitimą, dalinį sporto salės remontą antrame aukšte, akustinės sistemos remonto darbus ir kt.  *BĮ Klaipėdos lengvosios atletikos mokyklos pastato atnaujinimo darbai.* 2022 m. numatoma atliktiBĮ Klaipėdos lengvosios atletikos mokyklos pastato stogo remonto darbus (apie 246 m2).  **04 uždavinys. Tinkamai reprezentuoti miestą šalies ir tarptautiniuose sporto renginiuose.**  Įgyvendinant šį uždavinį bus siekiama sudaryti sportininkų ruošimo organizacinę, valdymo, finansavimo, aptarnavimo ir ruošimo sistemą, kuri leistų miesto ir regiono sportininkams tinkamai reprezentuoti šalį, regioną ir miestą, gerinant pozityvų miesto ir šalies įvaizdį. Pasiekimai sporto srityje kelia Klaipėdos miesto, Lietuvos nacionalinį prestižą, konsoliduoja visuomenę. Planuojama iškovoti 3–4 Europos ir pasaulio įvairių amžiaus grupių čempionatų medalius, apie 330 miesto sportininkų atstovaus šaliai nacionalinėse visų amžiaus grupių rinktinėse.  Įgyvendinant uždavinį bus vykdomos šios priemonės:  *Reprezentacinių Klaipėdos miesto sporto komandų dalinis finansavimas.* Miestui atstovaujančios aukšto meistriškumo komandos: „Dragūnas“, „Neptūnas“, „HC Klaipėda“, LCC moterų krepšinio komanda siekia sportinių rezultatų ir kovoja aukščiausiosiose lygose, Lietuvos čempionatuose. 2022 m. keičiasi aukšto sportinio meistriškumo klubų finansavimo tvarka, nustatomi išsamūs kriterijai, kuriuos turi atitikti komandos, siekiančios pačių aukščiausių sportinių rezultatų. Planuojama, kad programas galės teikti platesnis klubų ratas.  *Stipendijų mokėjimas perspektyviems Klaipėdos miesto sportininkams.* Nuo 2021 m. sausio 28 d. įsigaliojus naujai Klaipėdos miesto savivaldybės stipendijų skyrimo perspektyviems sportininkams tvarkai, atnaujinti stipendijų skyrimo kriterijai ir mokėjimo sąlygos. Naujai parengtame Tvarkos apraše pasikeitė sportininkų amžius, kuriems gali būti skiriamos stipendijos: nuo 14 m. – skatinamoji stipendija, iki 29 m. – didelio meistriškumo sportininkams, stipendijas galės gauti ir neįgalieji. Mažiausia stipendija 1 sportininkui 1 mėn. siektų 114 Eur, didžiausia – 418 Eur. Numatoma, kad pagal pateiktus duomenis aukščiausią stipendiją pretenduos gauti 3 didelio meistriškumo sportininkai, vidutines stipendijas – 6 sportininkai, o žemiausią, skatinamąją, stipendiją nuo 14 metų – 10 sportininkų.  *Mokslinės medicininės diagnostikos paslaugų teikimas aukšto meistriškumo sportininkams*. Sporto klasės veikia dvejose Klaipėdos miesto gimnazijose – „Aukuro“ ir Vytauto Didžiojo gimnazijose, 2021–2022 m. m. sporto klasių mokinių skaičius jose – 170. Siekiant gerinti „Aukuro“ ir Vytauto Didžiojo gimnazijų sporto klasių mokinių ugdomąją ir sportinę veiklą, 2023 m. numatoma pradėti įgyvendinti naują priemonę, kurios tikslas – sistemingai atlikti kompleksinius fizinius ir funkcinius diagnostinius tyrimus aukšto meistriškumo sportininkams, siekiant nustatyti jų modelinių charakteristikų aukšto lygio rodiklius.  *Aukšto meistriškumo sportininkų, sulaukusių 19 ir daugiau metų, pasirengimas ir dalyvavimas oficialiose tarptautinės varžybose*. Savivaldybės administracija, vykdydama politinę valią bei atsižvelgdama į aukšto meistriškumo sportininkų, sulaukusių 19 ir daugiau metų, pateiktus poreikius bei lūkesčius, 2022 m. pradeda vykdyti naują programą, kurios tikslas – prisidėti prie aukšto meistriškumo sportininkų pasiruošimo ir dalyvavimo oficialiose tarptautinės varžybose, kurie garsina miestą ne tik Lietuvoje, bet ir visame pasaulyje. | | | | | | | | | | | |
| **01 tikslo rezultato vertinimo kriterijai** | | | | | | | | | | |
| Kriterijaus pavadinimas, mato vnt. | | | Savivaldybės administracijos padalinys, atsakingas už rodiklio reikšmių pateikimą | Kriterijaus reikšmė, metais | | | | | | |
| 2021 (faktas) | 2022 | | 2023 | 2024 | | |
| Organizuotai sportuojančių gyventojų dalis, % | | | Sporto skyrius | 8,2 | 9 | | 9 | 9 | | |
| Kūno kultūros ir sporto varžybų, sveikatingumą, fizinį aktyvumą skatinančių renginių dalyvių skaičius ir jo pokytis, palyginti su praėjusiais metais, % | | | Sporto skyrius | 10500/ 7 | 8400/  6 | | 8400/ 6 | 8400/ 6 | | |
| Įrengta naujų ir modernizuota esamų sporto bazių, skaičius | | | Turto valdymo skyrius,  Projektų skyrius, Statybos ir infrastruktūros plėtros skyrius,  Sporto skyrius | 21 | 12 | | 0 | 23 | | |
| Parengta sportininkų jaunių, jaunimo, suaugusiųjų nacionalinėms rinktinėms, skaičius | | | Sporto skyrius | 251 | 255 | | 260 | 265 | | |
| Užimta prizinių vietų Lietuvos, Europos ir pasaulio čempionatuose, vnt. | | | Sporto skyrius | 300 | 300 | | 320 | 350 | | |
| Lankančių sporto mokymo įstaigas ir sporto klubus, finansuojamus sportuojančio vaiko krepšelio principu, skaičius nuo bendro Klaipėdos miesto mokinių skaičiaus, % | | | Sporto skyrius | 14 | 15 | | 15 | 15 | | |
| 1 Baigta Futbolo mokyklos ir baseino pastatų konversija ir kapitališkai suremontuota jachta „Lietuva“.  2 Planuojama atnaujinti BĮ Klaipėdos lengvosios atletikos mokyklos pastatą (suremontuoti pastato stogą).  3 Planuojama pastatyti dengtą futbolo maniežą ir Klaipėdos sunkiosios atletikos centrą. | | | | | | | | | | |
| **Galimi programos finansavimo variantai:**  Klaipėdos miesto savivaldybės biudžeto lėšos, pajamų įmokos už paslaugas, valstybės biudžeto specialiosios tikslinės dotacijos lėšos, Europos Sąjungos paramos lėšos, valstybės biudžeto lėšos, Švietimo, mokslo ir sporto ministerijos programinės lėšos, Kūno kultūros ir sporto rėmimo fondo lėšos, rėmėjų lėšos. | | | | | | | | | | |
| **Klaipėdos miesto savivaldybės 2013–2020 metų strateginio plėtros plano (KSP) dalys, susijusios su vykdoma programa:**  2.2.1. uždavinys. Išvystyti gyventojų poreikius atitinkančią sporto ir fizinio aktyvumo infrastruktūrą.  2.2.3. uždavinys. Sudaryti sąlygas gabiems sportininkams siekti aukštų sporto rezultatų. | | | | | | | | | | |

Priedas – 2022–2024 m. Klaipėdos miesto savivaldybės kūno kultūros ir sporto plėtros programos(Nr. 11) tikslų, uždavinių, priemonių, priemonių išlaidų ir produkto kriterijų suvestinė.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_